CELEX: 32013R0638
Language: da
Date: 2013-07-02 00:00:00
Title: Kommissionens forordning (EU) nr. 638/2013 af 2. juli 2013 om afslutning på en undersøgelse vedrørende den mulige omgåelse af de antidumpingforanstaltninger, der indførtes ved Rådets forordning (EF) nr. 925/2009 over for importen af visse typer folie af aluminium med oprindelse i Folkerepublikken Kina, ved import af visse typer folie af aluminium i ruller, som ikke er hærdede, af en bredde på over 650 mm med oprindelse i Folkerepublikken Kina

3.7.2013   
            
            
               DA
            
            
               Den Europæiske Unions Tidende
            
            
               L 184/1
            
         KOMMISSIONENS FORORDNING (EU) Nr. 638/2013
   af 2. juli 2013
   om afslutning på en undersøgelse vedrørende den mulige omgåelse af de antidumpingforanstaltninger, der indførtes ved Rådets forordning (EF) nr. 925/2009 over for importen af visse typer folie af aluminium med oprindelse i Folkerepublikken Kina, ved import af visse typer folie af aluminium i ruller, som ikke er hærdede, af en bredde på over 650 mm med oprindelse i Folkerepublikken Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9, stk. 2, og artikel 13, stk. 3,
   efter høring af det rådgivende udvalg, og
   ud fra følgende betragtninger:
   1.   SAGSFORLØB
   
   
               (1)
            
            
               Rådet indførte ved forordning (EF) nr. 925/2009 (2) en definitiv antidumpingtold på importen af visse typer af aluminiumsfolie med oprindelse i bl.a. Folkerepublikken Kina (»Kina«) (»de gældende foranstaltninger«).
            
         
               (2)
            
            
               Den 24. september 2012 modtog Europa-Kommissionen (»Kommissionen«) en anmodning i henhold til grundforordningens artikel 13, stk. 3, og artikel 14, stk. 5, om at undersøge den mulige omgåelse af de gældende foranstaltninger og gøre importen af aluminiumsfolie af en tykkelse på ikke under 0,008 mm og ikke over 0,018 mm, uden underlag, kun valset, ikke hærdet, af en bredde på over 650 mm og af en vægt på over 10 kg og i øjeblikket henhørende under KN-kode ex 7607 11 19 (Taric-kode 7607111920) med oprindelse i Folkerepublikken Kina (»den undersøgte vare«), og om at gøre denne import til genstand for registrering.
            
         
               (3)
            
            
               Anmodningen blev indgivet af Symetal SA, Eurofoil Luxembourg SA, Alcomet og Hydro Aluminium Rolled Products GmbH, som er fire EU-producenter af folie af aluminium.
            
         
               (4)
            
            
               Anmodningen indeholdt umiddelbare beviser for, at de gældende foranstaltninger omgås ved hjælp af import af den undersøgte vare og dens efterfølgende ændring til aluminiumsfolie i ruller af en bredde, der ikke overstiger 650 mm, der er den vare, som er underlagt de gældende foranstaltninger.
            
         
               (5)
            
            
               I henhold til grundforordningens artikel 13, stk. 3, og artikel 14, stk. 5, indledte Kommissionen efter konsultationer i det rådgivende udvalg i henhold til forordning (EU) nr. 973/2012 (3) en undersøgelse og pålagde toldmyndighederne at registrere importen af den undersøgte vare.
            
         
               (6)
            
            
               Der blev sendt spørgeskemaer til ni eksporterende producenter og til myndighederne i Kina. Hverken de eksporterende producenter eller myndighederne i Kina gav sig til kende og indsendte en spørgeskemabesvarelse. Der blev ligeledes sendt spørgeskemaer til 16 importører i Unionen. Kun en importør gav sig til kende, men indsendte ikke nogen spørgeskemabesvarelse.
            
         2.   TILBAGETRÆKNING AF ANMODNINGEN OG AFSLUTNING AF UNDERSØGELSEN
   
   
               (7)
            
            
               Ved breve af 3. og 4. april 2013 til Kommissionen trak de fire EU-producenter formelt deres anmodning tilbage om at undersøge den mulige omgåelse af de gældende foranstaltninger.
            
         
               (8)
            
            
               I overensstemmelse med grundforordningens artikel 9, stk. 1, og artikel 13, stk. 3, kan en procedure afsluttes, hvis anmodningen trækkes tilbage, medmindre en sådan afslutning ikke vil være i Unionens interesse.
            
         
               (9)
            
            
               Kommissionen fandt, at denne undersøgelse burde afsluttes, da undersøgelsen ikke havde vist, at en sådan afslutning ikke vil være i Unionens interesse. De interesserede parter blev underrettet herom og fik lejlighed til at indsende bemærkninger. Der blev ikke modtaget nogen bemærkninger, der tydede på, at en afslutning ikke ville være i Unionens interesse.
            
         
               (10)
            
            
               Kommissionen konkluderer derfor, at undersøgelsen vedrørende den mulige omgåelse af de antidumpingforanstaltninger, der indførtes over for importen af visse typer folie af aluminium med oprindelse i Folkerepublikken Kina, ved import af visse typer folie af aluminium i ruller, som ikke er hærdede, af en bredde på over 650 mm med oprindelse i Folkerepublikken Kina, bør afsluttes.
            
         
               (11)
            
            
               Registreringen af importen af den undersøgte vare, som blev indført ved Kommissionens forordning (EU) nr. 973/2012, bør derfor ophøre, og Kommissionens forordning (EU) nr. 973/2012 bør ophæves —
            
         VEDTAGET DENNE FORORDNING:
   Artikel 1
   Undersøgelsen, som blev indledt ved Kommissionens forordning (EU) nr. 973/2012 vedrørende den mulige omgåelse af de antidumpingforanstaltninger, der indførtes ved Rådets forordning (EF) nr. 925/2009 over for importen af visse typer folie af aluminium med oprindelse i Folkerepublikken Kina, ved import af visse typer folie af aluminium på ikke under 0,008 mm og ikke over 0,018 mm, uden underlag, kun valset, ikke hærdet, af en bredde på over 650 mm og af en vægt på over 10 kg og i øjeblikket henhørende under KN-kode ex 7607 11 19 (Taric-kode 7607111920) med oprindelse i Folkerepublikken Kina, afsluttes.
   Artikel 2
   Toldmyndighederne pålægges at ophøre med den registrering af importen, der blev fastsat i henhold til artikel 2 i Kommissionens forordning (EU) nr. 973/2012.
   Artikel 3
   Kommissionens forordning (EU) nr. 973/2012 ophæves.
   Artikel 4
   Denne forordning træder i kraft på dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. juli 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT L 262 af 6.10.2009, s. 1.
   
      (3)  EUT L 293 af 23.10.2012, s. 28.